หุ้นเช้า10ต.ค.ลดลง1.83จุด
หุ้นปิดภาคเช้า 10 ต.ค.ลบ 1.83 จุด ดัชนีอยู่ที่ 1,290.65 จุด มูลค่าซื้อขาย 30,746.35ล้านบาท
10 ต.ค. 2555

หุ้นปิดภาคเช้า 10 ต.ค.ลบ 1.83 จุด ดัชนีอยู่ที่ 1,290.65 จุด มูลค่าซื้อขาย 30,746.35ล้านบาท




ตลาดหุ้นไทยเช้าวันที่ 10 ต.ค. 2555 ไปไม่ไหว แม้ว่าราคาน้ำมันในตลาดโลกจะดีดขึ้นแรงกว่า 3 เหรียญสหรัฐต่อบาร์เรลต่อตาม แต่ราคาหุ้นบริษัทปตท.(PTT)ยังคงเคลื่อนไหวช่วงแคบๆ  ปิดที่ 316 บาท บวกเพียง 1 บาท  เนื่องจากภาวะการลงทุนในตลาดต่างประเทศไม่เป็นใจ โดยดัชนีดาวโจนส์ รูดลงแรง 110 จุด ส่งผลให้ตลาดห้นในเอเชียรูดลงตามถ้วนหน้า  
การซื้อขายหุ้นในช่วงเช้าของัดัชนีหุ้นไทย ขึ้นไปสูงสุดถึง 1293.66 จุด แต่ยืนไม่อยู่   นักลงทุนพร้อมใจขายทำกำไร กดดัชนีลงไปต่ำสุดที่ 1,286.50  จุด สุดท้ายปิดที่ 1,290.65  ลดลง  1.8 3 จุด มูลค่าการซื้อขายที่มากถึง 30,746.35  ล้านบาท   
สาเหตุที่ตลาดมีการซื้อขายมาก เนื่องจากเกิดรายการใหญ่(บิ๊กล็อต) หุ้นบริษัท กรุงเทพดุสิตเวชการ(BGH)   จำนวน 139.81 ล้านหุ้น ราคาเฉลี่ย 104.50 บาท มูลค่าทั้งสิ้น 14,610 ล้านบาท 
ด้านหุ้นที่มีมูลค่าการซื้อขายสูงสุด  ได้แก่ บริษัทเบอร์ลี่ ยุคเกอร์ (BJC)ปิดที่ 63.50 บาท บวก 3 บาท บริษัท กรุงเทพดุสิตเวชการ(BGH)  105 บขาท ลดลง 4.50 บาท บริษัทยูนิเวนเจอร์ (UV) ปิดที่ 8.60 บาท  เพิ่มขึ้น 0.65 บาท บริษัท ล็อกซเล่ย์ (BJC)ปิดที่ 5.55 บาท เพิ่มขึ้น 0.10 บาทและบริษัทเจริญโภคภัณฑ์อาหาร(CPF)  ปิดที่  34.00 บาท เพิ่มขึ้น 0.50 บาท